പാലാ ജനറല് ആശുപത്രി പഴയ കെട്ടിടങ്ങള് പൊളിക്കാനുറച്ച് നഗരസഭ മാറാന് മടിച്ച് ജീവനക്കാര് പാലാ: കൊട്ടാരം പണിത് ലഭിച്ചിട്ടും തകര്ന്നു വീഴാറായ കുടിലില് പാര്ക്കാന് തന്നെ കുറെപ്പേര്... പാലാ ഗവ: ജനറല് ആശുപത്രി കോമ്ബൗണ്ടില് നിന്നു തിരിയാന് ഇടമില്ലാത്ത അവസ്ഥയാണ്. അതേസമയം ജീവനക്കാര് പഴയ കെട്ടിടത്തിലെ ഇരിപ്പിടം മാറാന് ഒട്ടു താത്പര്യപ്പെടുന്നുമില്ല. അതിന്റെ കാരണവും അജ്ഞാതം. ഈ സാഹചര്യത്തില് പഴയ കെട്ടിടങ്ങള് പൊളിച്ചുമാറ്റുവാനും നിവൃത്തിയില്ല. ഇക്കാര്യം ചൂണ്ടിക്കാട്ടി അധികാരികള് കൂടി കൈമലര്ത്തുന്നതോടെ ആശുപത്രിയിലെത്തുന്ന പൊതു ജനം വഴിയിലും .... ജനറല് ആശുപത്രിയുടെ ഓഫീസും, പാലീയേറ്റീവ് കെയര്, ഇന്ഷ്വറന്സ് വിഭാഗം ,മെഡിക്കല് സ്റ്റാര് എന്നിവയെല്ലാം ഇന്നും പൊളിഞ്ഞു വീഴാറായ പഴയ കെട്ടിടങ്ങളിലാണ് പ്രവര്ത്തിക്കുന്നത്. അടുത്തകാലത്ത് കനത്തമഴയില് മെഡിക്കല് സ്റ്റോര് നനഞ്ഞ് ഒലിച്ചിരുന്നു. മേല്തട്ടില് നിന്നും കോണ്ക്രീറ്റ് അടര്ന്നു ഓഫീസില് വീഴുകയും ചെയ്തിരുന്നു. ഓഫീസ് പുതിയ കെട്ടിടത്തിലേക്ക് മാറ്റത്തിനുള്ള നടപടികള് ഏതാനും വര്ഷം മുന്പേ തന്നെ ആരംഭിച്ചിരുന്നെങ്കിലും ജീവനക്കാര് മാറ്റത്തിനായി വലിയ താത്പര്യം കാണിക്കാത്തതിനാല് തുടര്നടപടി ഉണ്ടായില്ല. കഴിഞ്ഞആഴ്ച ചേര്ന്ന ആശുപത്രി മാനേജിംഗ് കമ്മിറ്റി ഓഫീസ് മാറ്റത്തില് കര്ശന നിലപാടാണ് സ്വീകരിച്ചത്. പഴയ കെട്ടിടങ്ങള് പൊളിച്ചാല് മാത്രമെ അവശ്യമായ പാര്ക്കിംഗ് സ്ഥലം കോമ്ബൗണ്ടില് ലഭ്യമാകൂ. പൊളിച്ചു മറ്റേണ്ടതായ പഴയ കെട്ടിടങ്ങളുടെ വാല്യൂവേഷന് നഗരസഭാ എന്ജിനീയറിംഗ് വിഭാഗം ഉടന് പൂര്ത്തിയാക്കും. ഘട്ടം ഘട്ടമായി മാറും ആശുപത്രി മനേജിംഗ് കമ്മിറ്റി തീരുമാനം നടപ്പാക്കുന്നത് സംബന്ധിച്ച് നഗരസഭാ ചെയര്മാന് ആന്റോ പടിഞ്ഞറേക്കര ,ആരോഗ്യ സ്ഥിരംസമിതി ചെയര്മാന് ബൈജു കൊല്ലം പറമ്ബില്, കമ്മിറ്റി അംഗങ്ങളായ നഗരസഭാ വൈസ് ചെയര്പേഴ്സണ് സിജി പ്രസാദ്, ബിജി ജേജോ ,ജയ്സണ് മന്തോട്ടം, ബിജു പാലൂപടവില് എന്നിവര് ആശുപത്രി അധികൃതരുമായി ചര്ച്ച നടത്തി. ആശുപത്രി സൂപ്രണ്ട് പുതിയ മുറിയിലേക്ക് മാറുകയും ചെയ്തു. മറ്റ് വിഭാഗങ്ങളും ഘട്ടം ഘട്ടമായി മാറ്റുമെന്ന് ചെയര്മാന് ആന്റോ പടിഞ്ഞറേക്കരയും ബൈജു കൊല്ലംപറമ്ബിലും അറിയിച്ചു. ഫോട്ടോ ജനറല് ആശുപത്രിയുടെ പൊളച്ചു മറ്റേണ്ട പഴയ കെട്ടിട ഭാഗം